stanford-oval/wikipedia huggingface dataset:
אוליביה בנסון (חוק וסדר)
שירות במשטרה

בנסון הצטרפה למשטרת ניו יורק בשנת 1992 והיא אומנה על ידי הסמלת קרן סמיית' (קנדי אלכסנדר) בתחנת משטרה בברונקס. לאחר שסיימה את תקופת החניכה, סמיית' מציעה לבנסון לעבור למחלקה שחוקרת פשעי מין (ששמה שונה לאחר מכן ליחידה לקורבנות מיוחדים) בזכות כשרונה להתמודד עם הקורבנות. משנת 1992 ועד למאי 1998, בנסון צוותה לשוטר בשם פטריק גריפין (אנתוני אדוארדס) שהעיד לטובתה לאחר שבנסון נחשדה שלקחה סמים וכסף במהלך פשיטה. למרות זאת, מתברר שגריפין שיקר למענה ושהוא לא היה בכלל באותו המקום ביחד עם בנסון בזמן הזה.
במאי 1998, בנסון קיבלה את דרגת הבלש שלה וצוותה לבלש אליוט סטייבלר. היא קודמה לבלשית בדרגת טוראי ב-2001 ולאחר מכן לבלשית בדרגת בלשית ראשית בשנת 2011. בשנת 2006, בנסון מצוותת באופן זמני למחלקת פשעי מחשב. מאוחר יותר באותה השנה, בנסון מסייעת לבולשת האמריקאית ועובדת כסוכנת סמויה בעקבות בקשת חברתה, הסוכנת דיינה לואיס (מרשה גיי הארדן).
בנסון וסטייבלר עבדו ביחד במשך 12 שנה עד שאליוט נאלץ להתפטר מהמשטרה בעקבות ירי בנערה חמושה. לאחר פרישתו של סטייבלר, בנסון מצוותת לבלש ניק אמארו.
קפטן קרייגן מפציר בבנסון להיבחן לתפקיד סמלת, בעקבות פרישתו של הבלש ג'ון מאנץ' (אנ') (ריצ'רד בלזר) ששימש כסמל התחנה. אוליביה עוברת את הבחינה ומקודמת לתפקיד סמלת. בהמשך, קרייגן פורש לגמלאות ואוליביה משמשת כאחראית על היחידה. בנסון נשארת בתפקידה עד שלוטננט דקלן מרפי תופס פיקוד על היחידה והופך את בנסון לסגניתו. כשמרפי חוזר לעבוד בתור סמוי, הוא ממנה את אוליביה מחדש כאחראית על היחידה.
הסמל אד טאקר מהמחלקה לחקירות שוטרים מפציר באוליביה להיבחן לתפקיד אחראית היחידה בטרם משטרת ניו יורק תמנה מישהו אחר לתפקיד. בנסון עוברת את הבחינה בהצטיינות ומקודמת לדרגת לוטננט. למרות שבנסון רצתה שפין ישמש כסגנה, אבל דודס הפציר בה להעסיק סמל שמכיר את העבודה: בנו, מייק (אנדי קארל (אנ')).
לאחר אירועי "Manhattan Transfer", בנסון מושעית מתפקידה בעקבות יחסיה עם קפטן אד טאקר, שנחשד בקשירת קשר לארגון שעוסק בסחר במין. בעקבות זאת, מייק דודס ממונה כאחראי על היחידה. למרות השעייתה, בנסון ממשיכה לנהל את היחידה בחשאיות, לאחר שדודס מתנגד להשעייתה ומבקש ממנה עצות במקרים שונים. בנסון חוזרת לתפקידה לאחר שהצוות לוכד את חברי הארגון ואד מנוקה מכל חשד.
בפרק "Heartfelt Passages", בנסון ומייק דודס (ביומו האחרון ביחידה) מעורבים בתרחיש עם בני ערובה אותו יזם קצין מבחן מושחת מרייקרס איילנד בשם גארי מונסון (בראד גארט), שמחזיק באשתו בתור בת ערובה. בנסון מוציאה את ילדיו של מונסון מהבית ודודס מנסה לפתור את הסיטואציה, אך הוא נורה על ידי מונסון. דודס סובל משבץ מוחי לאחר הניתוח ומת. בנסון מאשימה את עצמה במותו של דודס מכיוון שהיא לא ניטרלה את מונסון מנשקו.
בנסון מקודמת לדרגת קפטן בפרק "I'm Going to Make You a Star" לאחר שדודס (אביו של מייק) ממליץ עליה לתפקיד ולאחר מכן עובר לסטטן איילנד.
נכון לפברואר 2024, בנסון ממשיכה לתפקד כקפטן היחידה ואחראית על הבלשים פין טוטואולה וג'ו וולאסקו (אוקטביו פיסאנו) וכן עובדת עם עוזר התובע המחוזי דומיניק "סוני" קאריסי (פיטר סקנבינו).
תקריות ירי

בנסון נאלצה לירות למוות בחשוד ארבע פעמים במהלך התכנית:
בפרק "Disrobed" בעונה הראשונה, בנסון יורה והורגת גבר אלים בשם רוג'ר סילבר (ג'ק גוואלטני) כאקט של הגנה עצמי בזמן שהאחרון החזיק בבני ערובה.
בפרק "Wrath" בעונה השלישית, רוצח סדרתי בשם אריק פלאמר (ג'סטין קירק) מדרבן את אוליביה לירות בו בזמן שאיים על אישה עם אקדח.
בפרק "Next Chapter" בעונה 18, בנסון יורה למוות בקצין מבחן לשעבר ואנס בשם טום קול (כריס באואר (אנ')) במהלך עימות לאחר שהאחרון תקף את קאריסי.
בפרק "Silent Night, Hateful Night" בעונה 23, בנסון יורה למוות באדם גזען בשם רוברט פול באיירס (מייקל לורנס) במטרה למנוע ממנו לפוצץ פצצה בפארק וושינגטון סקוור (אנ').
בנסון ירתה בחשוד מבלי לגרום למותו:
בפרק "Rage" בעונה השישית, בנסון נאלצת לירות בפושע בשם גורדון ריקט (מת'יו מודין) בזמן שאיים להרוג ילדה כדי למנוע מאליוט לרצוח אותו.
במהלך עבודתה, אנסים ומתעללים בילדים שבנסון לכדה עוקבים אחריה ומאיימים עליה ועל בנה.
פיתוח וליהוק

הליהוק לדמויות הראשיות בתוכנית התקיים באביב 1999. דיק וולף, יחד עם נציגים מרשת NBC ו-Studios USA נכחו באודישנים האחרונים עבור שני התפקידים הראשיים במרכז רוקפלר. השלב האחרון באודישן הכיל שישה מועמדים. עבור דמותה של אוליביה בנסון, נשקלו השחקניות סמנת'ה מאטיס (אנ'), רייקו איילסוורת' והרגיטאי עצמה. עבור תפקידו של אליוט סטייבלר, נשקלו השחקנים טים מת'סון (אנ'), ג'ון סלאטרי וכריסטופר מלוני. מלוני והרגיטאי נבחנו ביחד ולאחר שהשחקנים סיימו את המבחן, שררה דממה באולם. וולף שבר את הדממה ואמר "טוב, אין ספק במי אנחנו בוחרים - הרגיטאי ומלוני". הצמד, שוולף אהב את הכימיה ביניהם, היו הבחירה הראשונה שלו. גארת' אנקיר (אנ'), ראש מחלקת הבידור של NBC הסכים ושאר הנציגים גם הביעו את הסכמתם. טרם עליית התכנית, הרגיטאי עברה הכשרה בתור יועצת קורבנות אונס כהכנה לתפקיד.
במהלך שנת 2006, הרגיטאי נאלצה לעזוב לחופשת לידה. בעקבות זאת, בחלק מהפרקים האחרונים בעונה 8, היא הוחלפה על ידי השחקנית קוני נילסן (שגילמה את הבלשית דני בק).
במאי 2009, לאחר עונתה העשירית של התכנית, החוזה של הרגיטאי ומלוני פג תוקף ודווח שהשניים מרוויחים בין 375 ל-385 אלף דולר פר פרק. במהלך המשא ומתן לחידוש החוזים באפריל, השניים ניסו לקבל אחוז מסוים מרווחי התכנית בדומה לשחקנים אחרים מהזיכיון שעשו כך. נרמז שרשת NBC איימה לפטר את השניים אם הם ימשיכו עם דרישותיהם.[דרוש מקור][מפני ש...] למרות זאת, חודשיים לאחר מכן הוכרז שהחוזים של השניים הוארכו לשנתיים נוספות. כשהעונה ה-13 עמדה להצטלם, דיווחים שונים העידו כי הרגיטאי תיקח חלק ב-13 פרקים בעונה. למרות זאת, מרשת NBC נמסר שהרגיטאי תשחק בכל פרקי העונה.
מאז 2012, הרגיטאי מרוויחה בין 400 ל-500 אלף דולר פר פרק.
קבלה

הרגיטאי זכתה במספר פרסים בעקבות גילום דמותה של בנסון: שני פרסי גרייסי עבור "הדמות הראשית הנשית הכי טובה" ו-"דמות ראשית נשית יוצאת דופן" בשנים 2004 ו-2009 בהתאמה, פרס אמי עבור "השחקנית המובילה הכי טובה בסדרת דרמה" בשנת 2006, פרס פריסם (Prism) עבור "הופעה בפרק של סדרת דרמה" ב-2006 ופרס גלובוס הזהב עבור "הופעה הכי טובה של שחקנית בסדרת טלוויזיה" ב-2005. במהלך זכייתה בפרס אמי, הרגיטאי הגיבה: "זה רק גורם לי לרצות להיות טובה יותר. עכשיו, כשזכיתי באמי, זה אומר שאני צריכה להתעלות על עצמי יותר".[דרוש מקור][מפני ש...]
כתב העיתון "סן פרנסיסקו כרוניקל", ג'ון כרמן כינה את הרגיטאי "החוליה הכי חלשה בתוכנית" בזמן שהסדרה עלתה לאוויר בשנת 1999. למרות זאת, בשנת 2006, הכתבת ג'ין גוניק (שגם כותבת לסן פרנסיסקו כרוניקל) ציינה שדמותה של בנסון היא השראה ומודל לדוגמה עבור נערות צעירות וכינתה אותה "אמיצה, חזקה ומהממת בצורה יוצאת דופן". גוניק הוסיפה "אוליביה בנסון היא הגיבורה האישית שלנו. היא נלחמת ברשע, נוקמת את אמה, מתמודדת עם שדייה ומסרבת לתת להם לשלוט בחייה". ב-2001, הכתב קן טאקר (אנ') מהמגזין "אנטרטיינמנט ויקלי" כינה את בנסון וסטייבלר: "מכסחי מתעללים בילדים הכי שאפתנים באמריקה".[דרוש מקור][מפני ש...]
סקר שנערך בערוץ הולמרק קבע שבנסון היא דמות הבלש השנייה הכי טובה בזיכיון חוק וסדר, כאשר הדמות הראשונה היא דמותו של הבלש רוברט גורן (אנ') (וינסנט ד'אונופריו) מהסדרה "חוק וסדר: כוונה פלילית". בנסון הופיעה ברשימת הדמויות הכי מסקרנות והשוטרים הכי טובים בטלוויזיה של קומקאסט. בנסון נכללה ברשימת "לוחמות הפשע הכי סקסיות" של המגזין "TV Guide". האתר "UGO Networks (אנ')" ציין את בנסון ברשימת "50 הבלשים הטלוויזיוניים הכי טובים בכל הזמנים". סקר שנערך על ידי "Trailer Park, Inc. (אנ')" בשיתוף עם "QC Strategy" בשנת 2015 דירג את בנסון כדמות הנשית הכי אהובה בטלוויזיה.
הערות שוליים

↑  Nellie Andreeva, ‘Law & Order: SVU’ Renewed For Record-Breaking 21st Season By NBC As Dick Wolf & Mariska Hargitay Write TV History, Deadline, ‏2019-03-29 (באנגלית אמריקאית)
↑  Law and Order SVU s22: everything you need to know, Digital Spy, ‏2019-10-11 (באנגלית בריטית)
↑  David Kukoff, Vault (Firm), Valut guide to television writing careers, New York, NY : Vault, 2006, ISBN 978-1-58131-371-0
1 2 3 4 5  Mariska Hargitay on Law and Order : Interviews : TV : Entertainment : Sympatico / MSN, web.archive.org, ‏2009-02-06
↑  Melissa Boles, Speaking Your Truth: Why Noah Benson’s Coming Out Moment on Law & Order: SVU is so Important, Medium, ‏2022-01-18 (באנגלית)
↑  Kimberly Roots, Law & Order: Organized Crime‘s Stabler Tells Benson He Loves Her (Yes, Really) in Emotional SVU Crossover, TVLine, ‏2021-04-23 (באנגלית אמריקאית)
↑  Neva Chonin, With hot 'Law & Order' squad's focus on sex crime, suddenly everybody's watching the detectives, www.sfgate.com, ‏March 23, 2005
↑  Michael Ausiello, Harry Connick Jr. Joins SVU as Love Interest for Mariska Hargitay, and Other Updates From NBC, TVLine, ‏2012-01-06 (באנגלית אמריקאית)
↑  Law and Order: SVU Killed Off a Character Very Close to Olivia Benson, E! Online, ‏2020-01-31
↑  T. V. Editor, Madman brutalizes Olivia Benson as ‘Law & Order: Special Victims Unit’ returns, New York Daily News, ‏2013-09-25 (באנגלית אמריקאית)
↑  'Law & Order: SVU' stars Christopher Meloni and Mariska Hargitay sign on for two more years, Los Angeles Times, ‏2009-06-29 (באנגלית אמריקאית)
↑  Lesley Goldberg, ‘Law & Order: SVU’ Star Mariska Hargitay Inks New Deal With Universal Television (Exclusive), The Hollywood Reporter, ‏2012-04-20 (באנגלית אמריקאית)
↑  CARMAN, JOHN. "Cops, Lawyers Ready to Roll Into Fall Season". SFGATE (באנגלית). נבדק ב-2024-02-22.
1 2  Gonick, Ms. "'Law & Order' could do much for teen abstinence". SFGATE (באנגלית). נבדק ב-2024-02-22.
↑  Lisa from 'The Simpsons' | TV's Most Intriguing Characters | Comcast.net, web.archive.org, ‏2013-10-14
↑  Olivia Benson from 'Law & Order: SVU' | TV's Top Cops | Comcast.net, web.archive.org, ‏2012-11-15
↑  - TV Guide, TVGuide.com (באנגלית)
↑  Olivia Benson - UGO.com, web.archive.org, ‏2014-02-20
↑  Rosenberg, Alyssa (2021-10-26). "Opinion | America's ideal female television character is Olivia Benson". Washington Post (באנגלית אמריקאית). ISSN 0190-8286. נבדק ב-2024-02-22.
↑  Jacqueline Cutler, ‘SVU’s’ Olivia Benson tops survey on favorite female TV characters, New York Daily News, ‏2015-09-02 (באנגלית אמריקאית)
השיגעון הנפלא (סרט, 1954)

| --- | --- |
כרזת הסרט "השיגעון הנפלא" (1954)
כרזת הסרט "השיגעון הנפלא" (1954)
 בימוי:  דאגלס סירק 
 הופק בידי:  רוס האנטר 
 תסריט:  ספר: לויד דאגלס תסריט:  וולס רות, שרה מייסון, ויקטור הרמן
 עריכה:  ג'יימס קלארק
 שחקנים ראשיים:  רוק הדסון ג'יין ויימן אגנס מורהד ברברה ראש
 מוזיקה:  פרנק סקינר 
 צילום:  ראסל מטי 
 מדינה:  ארצות הברית 
 חברת הפקה:  סרטי יוניברסל 
 חברה מפיצה:  סרטי יוניברסל, נטפליקס 
 שיטת הפצה:  וידאו על פי דרישה 
 הקרנת בכורה:  19 בדצמבר 1954
 משך הקרנה:  104 דק' 
 שפת הסרט:  אנגלית 
 סוגה:  סרט רומנטי, סרט דרמה 
 מקום התרחשות:  קליפורניה 
 הכנסות:  5,200,000 ‏$
 הכנסות באתר מוג'ו:   magnificentobsession
 דף הסרט ב־IMDb
 
השיגעון הנפלא (באנגלית: Magnificent Obsession) סרט דרמה רומנטית משנת 1954 בצבעי טכניקולור בבימויו של דגלאס סירק עם רוק הדסון וג'יין ויימן בתפקידים הראשיים.
התסריט מבוסס על רב-מכר בשם זה מאת לויד ק. דאגלס משנת 1929.
העיבוד הקולנועי הראשון היה ב-1935 עם רוברט טיילור ואיירין דאן בתפקידים הראשיים.
ג'יין ויימן הייתה מועמדת על משחקה בסרט זה לפרס אוסקר לשחקנית הטובה ביותר.
תקציר העלילה

דבוב מריק (רוק הדסון) הוא פלייבוי עשיר ורודף שעשועים. הוא אוהב לנהוג בסירות מרוץ במהירות גבוהה ובאחד הפעמים הוא מתהפך, נפצע אך מחולץ בזמן ואמבולנס עם מכשיר הנשמה מצליח להשאירו בחיים.
באותו זמן לקה ד"ר פיליפס בעל בית חולים קטן בעיירה, בהתקף לב אבל מכשיר ההנשמה היה אצל המטפלים במריק והרופא נפטר. את הבשורה המרה מקבלים אשתו הלן (ג'יין ויימן) ובתה החורגת ג'ויס (ברברה ראש).
מריק מובא לבית החולים ולא מודע לסיפור הזה. הוא מתנהג בחוצפה ובורח משם מגיע לכביש ועוצר מכונית נהוגה על ידי הלן. היא מספרת לו את כל הסיפור והוא מתעלף ומוחזר לבית החולים.
הלן מנהלת את בית החולים ונעזרת באחות הראשית ננסי (אגנס מורהד) שהיא גם ידידת המשפחה. מתברר שבית החולים במצב רע כי ד"ר פיליפס היה תומך בנזקקים בעילום שם.
מריק נמצא בסערת רגשות ומרגיש שהוא אשם וכולם שונאים אותו. הוא נפגש עם רנדולף (אוטו קרוגר), ידיד של משפחת פיליפס ומבקש ממנו עזרה. רנדולף מסביר למריק כי הוא צריך לשנות את דרכו, לתרום לנזקקים בעילום שם ותוך זמן קצר ירגיש את השינוי בנפשו, הוא ייסחף לשיגעון הזה אבל זה "שיגעון נפלא".
מריק נפגש במקרה עם הלן ומציע לה 25.000 דולר אך היא מסרבת. היא נמלטת ממנו ומכונית פוגעת בה. הלן נפגעת בראשה ומתברר שאיבדה את מאור עיניה מקריש דם במוח.
הלן מתאוששת מעוורונה ולומדת ללכת בעזרת מקל. מריק נפגש אתה "במקרה" בחוף ומתחזה לסטודנט לרפואה בשם רובי. הלן לא מזהה את קולו ולאט לאט מתפתח ביניהם קשר אהבה. ג'ויס מגלה אותו אבל לא אומרת זאת להלן בגלל החשש שזה יפגע בה.
מריק תומך בסתר בהלן ומסדר לה ביקור בקליניקה יוקרתית בשווייץ ביחד עם ג'ויס וננסי אולם שם מבשרים לה רופאי העיניים כי אין להם פתרון לעיוורונה. הלן נשברת וברגע זה מגיע מריק ומעודד אותה ולוקח אותה לטיול בעיירה הסמוכה הם רוקדים ומריק מגלה לה את שמו האמיתי ומבקש את ידה.
הלן מבקשת לחשוב על כך ונמלטת עם ננסי. מריק מנסה לשווא למצוא אותה. הוא מחליט לחזור ללימודי הרפואה אותם נטש בימי ההוללות שלו.
כעבור מספר שנים - מריק הוא כעת נוירוכירורג. רנדולף מגיע אליו ומודיע לו שהלן גרה בניו מקסיקו וכעת היא מאושפזת ללא הכרה.
מריק ורנדולף מגיעים למקום ומתברר שיש צורך לנתח דחוף כי נוצרה פיברומה סביב קריש הדם. מריק מהסס אבל מבטו של רנדולף משדר לו שעליו לנתח. הוא מנתח את הלן בעזרתה של ננסי ולאחר הניתוח מתאוששת הלן, פותחת את עיניה ומבחינה במריק.
שלום לך דודי

"שלום לך דודי" הוא פיוט שחיבר רבי שלמה אבן גבירול. 
תוכנו של הפיוט הוא תפילה לגאולה, והוא מבוסס על מגילת שיר השירים. כנסת ישראל, הרעיה, משתוקקת לגאולה ולמשיח בן דָּוִד, ומעוררת את רצון הַדּוֹד, הקב"ה, להביא גאולה לישראל.
שם השיר

שם השיר נגזר מהמשפט הראשון בו מכונה הקדוש ברוך הוא "דודי", ומתואר כ"הַצַּח וְהָאַדְמוֹן", וזאת על פי לשון הפסוק במגילת שיר השירים, פרק ה', פסוק י': ”דּוֹדִי צַח וְאָדוֹם”.
לעיתים מכונה השיר בטעות שלום לבן דודי. גרסה זו מופיעה בספר הזמירות "אביע רננות", וביאר הרב אדיר עמרוצי שהכוונה למשיח בן דוד (בן דודי), ודוד כונה בספר שמואל א', פרק ט"ז, פסוק י"ב "אַדְמוֹנִי", ובהתאמה מוזכר בשיר כ"הָאַדְמוֹן".
השיר

בדומה למגילת שיר השירים השיר הוא דו-שיח, את שני הבתים הראשונים אומרת הרעיה, כנסת ישראל, לדוד, הקב"ה. בבית השני מזכיר המשורר את הצלחתו של דוד המלך בכיבוש העיר רבה מידי בני עמון, מלחמה שמתוארת בספר שמואל ב', פרק י"ב.
את הבית השלישי אומר הקב"ה לכנסת ישראל, והבית הרביעי חציו דברי הרעיה וחציו דברי הדוד.
השיר שקול במשקל שתי תנועות, יתד, שתי תנועות — בדלת ובסוגר. שם המחבר (שלמה) רמוז באקרוסטיכון.
השיר מושר בין היתר בשירת הבקשות, וזכה לביצועים רבים.
השיר מופיע באלבומו של מאיר בנאי "שמע קולי" ובאלבומם של ברי סחרוף ורע מוכיח - "אבן גבירול, אדומי השפתות". סחרוף אף נוהג לסיים חלק מהופעותיו עם השיר. ישי ריבו שיבץ את השורה הפותחת של השיר בשירו "קול דודי" שבאלבום "תוכו רצוף אהבה".
הערות שוליים

↑  על פי הפסוק במגילת שיר השירים, פרק ה', פסוק י': "דודי צח ואדום".
↑  על פי הפסוק במגילת שיר השירים, פרק ו', פסוק ז'. "כפלח הרמון רקתך". רומז גם לדרשת חז"ל בתלמוד בבלי, מסכת ברכות, דף נ"ז, עמוד א' שאפילו ריקנין שבישראל מלאים מצוות כרימון.
↑  על פי הפסוק במגילת שיר השירים, פרק ה', פסוק ב' בו מכונה עם ישראל אחות "אחותי רעיתי", ורומז לדברי שמות רבה, פרשה נ"ב, פסקה ה' 
אמר לו:  הן.    משל למלך שהייתה לו בת יחידה והיה מחבבה ביותר מדאי. והיה קורא אותה 'בתי'; לא זז מחבבה עד שקראה 'אחותי'... כך הקב"ה.
↑  על פי הפסוק בספר תהלים, פרק קל"ג, פסוק ג': כטל חרמון שיורד על הררי ציון.
↑  ראו למשל כאן
סרט מלחמה

סרט מלחמה הוא סרט קולנוע או טלוויזיה העוסק באירועים הקשורים לאירוע צבאי או מלחמתי מכל סוג.
סרטי מלחמה מתמקדים, בדרך כלל, בדמויותיהם של הלוחמים הנלחמים במלחמה על מנת לעורר אמפתיה לחיילים או על מנת לעודד תחושה אנטי מלחמתית, מרבית סרטי המלחמה עוסקים באירועים היסטוריים שקרו בעבר, אך חלקם מראים גם מלחמות שלא קרו במציאות, פרי דמיונו של התסריטאי.
היסטוריה

גרסה מוקדמת לסרט מלחמה נעשתה בשנת 1898, כאשר הופק סרט תעמולה קצר ומבוים על מלחמת ארצות הברית-ספרד, בו מוצג כיבוש אמריקאי של עמדה ספרדית.
בעשורים הראשונים של המאה ה-20 היה קושי להפיק סרטי מלחמה בגלל שאלו דרשו השקעות בתקציב ובאפקטים מיוחדים. עם זאת, היו כמה סרטים מוקדמים שהתנסו בסוגה זו, כמו "קריאת קרב של שלום" שניסה בשנת 1915 לחזק את תפיסת החשיבות של המלחמה כשהציג פלישה אירופית לניו יורק, ו"הולדתה של אומה" שיצא באותה השנה ועסק במלחמת האזרחים האמריקאית וזכה להצלחה כלכלית, ששינתה את התפיסה לגבי כדאיות הפקתם של סרטים אלו.
עד סוף מלחמת העולם הראשונה סרטים נוספים התמקדו במלחמה, חלקם גלשו למחוזות התעמולה, וחלקם קראו לפציפיזם. חלקם זכו להצלחה בקופות. לאחר תום המלחמה ירד קצב הפקתם של סרטים אלו.
כמה סרטי המלחמה קלאסיים נוצרו בשנות ה-20 וה-שנות ה-30 של המאה ה-20, כאשר ההשפעה של מלחמת העולם הראשונה עדיין הורגשה, והייתה לנושא נפוץ עבור סרטים אלו, שהתמקדו לא פעם בזוועות שלהן נחשפו החיילים במלחמה. סרטי המלחמה הידועים ביותר מתקופה זו הם: The Big Parade מ-1925 ו-What Price Glory? מ-1926.
בשנות ה-40 ושנות ה-50 הופיעו סרטי מלחמת העולם השנייה שעסקו בתחילת המלחמה ובעימות בין הבריטים לגרמנים באירופה, כשני עשורים לאחר מכן, החלו גם האמריקאים להתעניין בסרטי המלחמה וסרטיהם עסקו בעיקר במלחמת קוריאה ובמלחמת וייטנאם. העיסוק במלחמת ווייטנאם החל בסוף שנות ה-70 (מקרה מיוחד הוא הסרט הכומתות הירוקות, שיצא בשנת 1968). סרטים ידועים שעסקו במלחמה זו, כמו "אפוקליפסה עכשיו", "פלאטון" ו"מטאל ג'אקט", הפכו לאחר מכן לסרטי פולחן.
בשנות ה-90 של המאה ה-20 הופקו מספר סרטים הוליוודים בנושא מלחמת העולם השנייה, בהם שני סרטים שביים סטיבן ספילברג: להציל את טוראי ריאן שזכה בחמישה פרסי אוסקר ורשימת שינדלר שזכה בשבעה.
בישראל למודת המלחמות והקרבות הופקו סרטי מלחמה רבים, בהם "גבעה 24 אינה עונה" (מלחמת העצמאות), "אוונטי פופולו" (מלחמת ששת הימים), "כיפור" (מלחמת יום הכיפורים), "ואלס עם באשיר" (מלחמת לבנון הראשונה) ו"מבצע יונתן" (מבצע יונתן).
סרטי מלחמה קולנוע

| סרט | שנה | תקציר |
| --- | --- | --- |
| האגם | 2017 | צוות לוחמים של יחידת הקומנדו האמריקאי "אריות הים" נשלחת למשימת איתור אוצר באגם ימי. |
| 13 שעות | 2016 | קבוצה של 6 אנשי ביטחון שכירים ובעברם יוצאי יחידות מובחרות בשירותם הצבאי, נשלחים ללוב במסגרת תפקידם, כדי לבצע משימות אבטחה בעיר בנגאזי עבור ה-CIA. אך אחת מהמשימות מותקפת על ידי טרוריסטים וקבוצת הביטחון לא מוותרת. |
| ג'ארהד 3 | 2016 | אוון אולברייט מתגייס לצבא האמריקאי ומצטרף ליחידת הקומנדו של חיל הנחתים, במשימתו הראשונה הוא וצוותו נשלחים להגן על שגרירות ארצות הברית במזרח התיכון אך לפתע פורצת מתקפת טרור. אוון יחד עם צוותו נגררים לקרב. |
| ג'ארהד 2 | 2014 | רב"ט כריס מרימנטה הוא לוחם ביחידה מובחרת של צבא ארצות הברית, יחד עם הצוות שלו הם נדרשים לספק ציוד ואספקה למקום אויב ובנוסף גם לאתר ולהציל בחורה אפגנית שבשליטת הטליבאן. |
| החילוץ | 2014 | קבוצת לוחמים צבאיים נתפסים בשבי במהלך משימה ומופקרים למוות, כאשר מפקדם נמלט מהשבי הוא מחליט לחזור ולהציל את חבריו לנשק. |
| צלף אמריקאי | 2014 | כריס קייל הוא רוכב רודיאו שמחליט להקדיש את חייו לשירות צבאי ומתנדב ליחידת הקומנדו הימי "אריות הים", סיפור חייו, משימותיו ועד יומו האחרון. |
| מאחורי קווי האויב | 2014 | צוות של יחידת הקומנדו הימי "אריות הים" נשלחת למשימה בה היא צריכה לחדור לתוך קונגו האפריקאית, המשימה כוללת לעצור מכרה וייצור נשק של השמדה המונית וחיסול אחד מהמבוקשים של ארצות הברית. |
| זעם | 2014 | תקופת מלחמת העולם השנייה, ווארדדי הוא מפקד כוח טנק של כוח צבא ארצות הברית ויחד עם הצוות שלו הם נשלחים להציל ולהגן על האוכלוסייה שעוד נותרה בחיים. |
| השורד האחרון | 2013 | צוות של 4 לוחמים מיחידת הקומנדו הימי האמריקאי "אריות הים" נשלחים לסיור באפגניסטן וחיסול טרוריסט מבוקש, אך הכוח מתגלה ונחשף ומתפתח קרב יריות קשה. הם נלחמים ומנסים לשרוד כמה שאפשר ללא סיוע אמריקאי. |
| קפטן פיליפס | 2013 | צוות כנופיות של שודדי ים מבצעים שוד ימי על אוניית מכולות של הקפטן פיליפס. |
| כוננות עם שחר | 2013 | תיאור המאמץ, הרדיפה והמבצע הצבאי של צבא ארצות הברית וה-CIA אחרי הטרוריסט "אוסמה בן לאדן" לאחר אירועי 9/11. |
| אקט של גבורה | 2012 | צוות לוחמים של יחידת הקומנדו הימי "אריות הים" נשלחים למשימת איתור והצלה של סוכן CIA שנחטף לידי כוח טרור, לצד זה הם נקלעים לגזרות לחימה רבות ולמרות המצב הקשה הם ממשיכים להילחם ואינם מראים סימני כניעה. |
| המטרה: אוסמה בן לאדן | 2012 | תיאור המבצע הצבאי "חנית נפטון" כנגד אוסמה בן לאדן. |
| מטען הכאב | 2010 | ויליאם ג'יימס חייל לוחם מיומן נבחר להיות מפקד הצוות של היחידה לסילוק פצצות של צבא ארצות הברית, אך אחת ממשימותיו נכשלת, הוא והצוות שלו נגררים לאש ולחימה בגזרות לחימה רבות בעיראק. |
| דמעות השמש | 2003 | כוח מיוחד של יחידת הקומנדו הימי "אריות הים" נשלחת לחלץ אזרחים במלחמה שהתרחשה בניגריה. |
הערות שוליים

1 2 3  סרטי מלחמה, באתר filmsite.org
| --- | --- |
בקרת זהויות :  NLI: 987007548764205171  BNE: XX4917703  BnF: cb11982506f (data)  GND: 4165687-8  LCCN: sh85145174  NDL: 01073547  NKC: ph127328
יואב לוי

| --- | --- |

 לידה:  22 באוגוסט 1974 (בן 50) בני ברק
 מדינה:  ישראל 
 מקום לימודים:  בית צבי 
 פרופיל ב-IMDb
 
יואב לוי (נולד ב-22 באוגוסט 1974) הוא שחקן תיאטרון, קולנוע וטלוויזיה ישראלי.
ביוגרפיה

יואב לוי נולד וגדל בבני ברק למשפחה דתית-לאומית, שעלתה מתימן וחוותה קשיי קליטה. ללוי יש שלושה אחים גדולים. למד בישיבת בני עקיבא בנתניה, סיים את לימודי התיכון בישיבה התיכונית-מדעית בר-אילן בתל אביב ויצא בשאלה. את שירותו בצה"ל עשה ביחידה מובחרת שפעלה בדרום לבנון וביו"ש.
ב-2002 סיים לימודי משחק בבית הספר לאמנויות הבמה "בית צבי". במהלך לימודיו זכה במספר מלגות ופרסים.
בשנת 2005 שיחק לוי בהצגה "פלונטר".
לוי השתתף במספר הצגות בתיאטרון הקאמרי ובהן "אמא קוראז'", "עד ראייה", "כובע הקש האיטלקי" (בתפקיד פליקס), "קוויאר ועדשים" (בתפקיד מרצ'לו), "המלט" בתפקיד גילדנשטרן, "פלונטר", מורדי ב"גיבור מעמד הפועלים", סטנלי ב"יומן חוף ברייטון" שני תפקידים (אליהו ושומר) ב"חולה אהבה בשיכון ג'" ו"אל נקמות (בתפקיד ר' אלי). כמו כן שיחק את גילדנשטרן בהצגה "רוזנקרנץ וגילדנשטרן מתים" מאת טום סטופארד בבימויה של יעל רונן בתיאטרון הקאמרי.
הוא שיחק בהצגות "ע' 17" בתפקיד איתי כרמלי, "זהר" בתפקיד אביהו מדינה, "בעל למופת" בתפקיד יובב לביד, "רומיאו ויוליה" בתפקיד מרקוציו, ובהצגה "אורזי מזוודות" בתפקיד מוטק'ה צחורי.
החל מתחילת 2020 הוא משחק במחזה של חנוך לוין "מתאבל ללא קץ" בתיאטרון הקאמרי.
מתחילת 2023 הוא מגלם את רוי כהן במחזה "מלאכים באמריקה" מאת טוני קושנר.
ביוגרפיה > שחקן בסרטים ובטלוויזיה

החל משנת 2009 שיחק בסדרת הטלוויזיה "פולישוק" את הרב יהושע תנדורי, יועץ התקשורת של ש"ס.
ב-2012 השתתף בסרט הקולנוע הישראלי "הנותנת" ובסרט האמריקאי "כוננות עם שחר".
ב-2013 השתתף בסדרת המתח "בני ערובה" ששודרה בערוץ 10.
ב-2014 החל לשחק בסדרת הטלוויזיה "משפחה טובה" בתפקיד אלעד לחמיש, שכנו הדתי של יהב.
ב-2015 גילם את שימי בסדרה "ג'וני ואבירי הגליל", ששודרה ב-yes והשתתף בסרט "ארץ פצועה".
ב-2016 שיחק בסרט "לב שקט מאוד" לצידה של אניה בוקשטיין ובבימויו של איתן ענר. בנוסף שב לשחק בעונה השנייה של בני ערובה לצד יאיר לוטן ושרון טל.
ב-2018 שיחק בסרטו של אלירן מלכה "הבלתי רשמיים", וב-2019 השתתף בסרט "ימים נוראים" של ירון זילברמן. ביוני 2019 החל לשחק בסדרת הקומדיה הרומנטית "זה לא הגיל" בתפקיד מייקל, הבוס של טליה. באותה שנה שיחק בסרטו של יובל אדלר "המורה לאנגלית".
החל מ-2019 הוא משחק בסדרת הטלוויזיה הקומית "שב"ס", בתחילה כעורך דין כושל מהסנגוריה הציבורית, ולאחר מכן כרופא הכלא הכושל אף הוא. באותה השנה גילם גם את דמותו של דודי, סוכן המוסד הקשוח, בסדרה "דוז פואה".
החל מ-2021 הוא מגלם בסדרה "מותק בול באמצע" של כאן 11 את דמותו של הרב יהושע תנדורי, אשר גילם בזמנו בסדרה "פולישוק". בנוסף גילם את הפעיל רון ביטון בסדרה "שבאבניקים", את קובי בסדרה "בעלת החלומות" ומשחק גם בסדרה "מנגן ושר" המשודרת ב-yes.
במאי 2021 גילם את דמותו של עוזי משולם בסדרת הדוקו-דרמה של כאן 11 "חידת משולם".
בשנת 2022 שיחק בעונה השלישית של הסדרה "כפולים" לצד מיקי לאון ואורי יניב.
בשנת 2023 השתתף בסדרה "שמיים אדומים" ברשת 13 ובסרט "לרוץ על החול".
חיים אישיים

לוי נמצא בזוגיות.
הערות שוליים

1 2  "לקחו לסבא וסבתא שלי את הילדה ולא הודיעו להם כלום. היא חזרה בסוף אבל היו כאלה שלא", באתר ynet, 20 במאי 2022
↑  חידת משולם באתר כאן 11
| --- | --- |
בקרת זהויות :  NLI: 987007410174505171  VIAF: 5155409625308740761   WorldCat (עם VIAF): 5155409625308740761